ov Ramazan Ke Mahine 
Ko Vasul Kaise Kare? | 


Hazrat Mufti Anmad Khanpuri db. | 
Mahmudul Mavaiz urdu se lipyantaran kiya 





gaya he. 
Bismillahir Rahmannir Raheem. 


Ramazan ke mahine ko vasul karne ke liye kiya kiya 
chize ikhtiyar kiya jayega ek to usme roza he, roza to 
he hi jo is mahine ki khas ibadat he jo Allah ki taraf se 
lazim ki gayi he lekin is roze ka jaisa hak he is tarah 
ada karne ki zarurat he ham log subah se sham tak 
apne aap ko bhukha pyaasa to rakhta he lekin roze ki 
halat me is roze se jis tarah ka Allah ke sath talluk 
kaim karna chahiye uska hamare yaha ehtemam nahi 
hota. 

Isliye buzrugo ne likha he ke is roze ke andar 6 
aadab ki riyat karna zaruri he. 

1. Aankh Ki Hifazat- adami apni aankh ki hifazat kare 
ye bada khatarnak masla he khas karke hamare 
zamane ke andar adami ghar me bandh rahege 


etekaf me bethega aaj kal to hamare yaha etekaf me 
bhi jaate he to vaha par bhi mobile ki mustakil musibat 
ho jati he rokte he to aur mushkil ho jata he to. Is 
nigah ki hifazat zaruri he nigah itni khatarnak chiz he 
ke tamam sufiyae kiram ka us par ittefak he ke 
badnigahi ke sath adami ke dil ka talluk Allah ki zat ke 
sath kaim nahi hota baki aur bhi bade bade gunaah 
he. 

Hazrat Hakimul Ummat (rh) farmate he ke badnigahi 
ki vajah se adami ki taat me se nur khatam ho jata he 
ham aur ap namaze padege aur quran ki tilavat 
karenge to savab to milenga is namaz par jo savab he 
pura milenga is tilavat par jo savab he vo pura 
milenga lekin is namaz aur tilavat ki vajah se hamare 
dil ke andar jo kefiyat paida honi chahiye badnigahi ki 
vajah se vo paida nahi hogi. 

Roze me apni bivi ko bhi shahvat ki nazar se na 
dekhe jaise koi adami kimti se kimti dava istemal kare 
to us dava se jo fayda hona chahiye agar parhez nahi 
karenga to vo saari dava uski bekar jati he, yaha itna 
to he azar to zarur milenga ye amal bilkul bekar jane 
vala nahi he aur roze ka hamara fariza bhi ada hoga, 


ham farize se subuk dosh bhi hoge lekin dil ke andar 
uski vajah se jo kefiyat paida honi chahiye jo samrat 
aur fayda dil par murattib hone chahiye vo isse paida 
nahi hoge bad-nazari ke sath. 

Isliye bad-nazari se apne aapko bachana he nigah ki 
hifazat karna he yaha tak ke ulma ne likha he ke roze 
ki halat me apni bivi ki taraf bhi shahvat ki nazar se na 
dekhe isliye roze ki halat me vo bhi haram he jab tak 
ke roza he to bivi ko bhi shahvat ki nazar se nahi 
dekhna chahiye. 

2. Zuban Ki Hifazat- ham zuban ki hifazat nahi karte 
aaj ham log jooth gibat se nahi bachte balke ham logo 
ne gibat ko roze ka vakt guzarne ka zariya banaliya 
he. hadis me ata he Nabie Karim sallallahu alaihi 
vasallam farmate he roza dhal he roza Allah ke azab 
se Allah ke gazab se jahannam se bachne ka kam 
deta he basharte ke adami usko fad na de (nasai). 
pehle zamane me jo dhal hoti thi vo dushman ki 
talavar ke var ko rokne ka kam karti thi to vo dhal agar 
khud hi shigaf vali he to us se var ruk sakta nahi, goya 
roze ke zariya aap shaitan ke var se apne aap ko 
bacha sakte he basharte ke gibat na ho. doosri 


rivayato me he ke Nabie Karim sallallahu alaihi 
vasallam se puchha gaya usko fadne ka matlab kiya 
he to farmaya ke vo gibat aur jooth ki vajah se fat 
jayega is liye zuban ki hifazat bhi zaruri he. 

3. Kaan Ki Hifazat- gane vagaira sunne se adami 
parhez kare baz logo ne roze ka vakt guzarne ke liye 
TV ko mashgala bana liya he ke gana sun bhi rahe he 
aur aankh bhi galat kari me mubtela he us se bachna 
bhi zaruri he. 

4. Doosre sharir ke ang ki hifazat isi tarah haath pauv 
vagaira jo doosre sharir ke ang he unko bhi gunaho 
se bachne ka ehtemam ho. 

5. Halal maal se iftar kKarne me bhi ziyadti se bache 
vaise zaruri he ke halal maal se iftar kare aur usme 
bhi ziyada na khaye vaise am taur par din bhar ke 
bhukhe he aur fir Ramazan me mukhtalif kisam ki 
chize milti he to ham uske upar toot padte he to din 
bhar ki bhukh ki vajah se thoda bahut fayda huva tha 
vo bhi khatam ho jata he. 

6. Khoyi huyi chizo ki talafi me ham bahut aghe bad 
jate he is liye zaruri he ke usme bhi tahdid ho taake 
namazo ke andar zok aur shauk baki rahe ham log to 


itna kKnaa-lete he ke magrib ki namaz padna muskil ho 
jata he taravih me khada hona muskil ho jata he aur 
sath hi sath darta rahe ke malum nahi ke Allah ke 
yaha mera ye amal kabul hota he ya nahi. 


Ramazanul Mubarak Ki Nakadri Karne Valo Ke 
Liye Sakht Vaid 

Hazrat Kaab Bin Malik Ujar (rd) farmate he ek 
martaba Nabie Karim sallallahu alaihi vasallam ne 
hazraate Sahaba (rd) se farmaya mimbar ke karib avo 
aur aap mimbar par chadne lage jab apne pehle darja 
par shidi par kadam rakha to farmaya aamin, fir 
doosre par kadam rakha to farmaya aamin, fir teesre 
par kadam rakha to farmaya aamin, baad me 
hazraate Sahaba (rd) ne puchha ke ae Allah ke 
Rasool! aaj to apne us tarah kiya ke pehle aisa apne 
kabhi nahi kiya to Nabie Karim sallallahu alaihi 
vasallam ne farmaya ke jab mene pehli shidi par 
kadam rakha to Hazrat Jibrail alaihissalam aye aur 
kaha jisne Ramazan ka mahina paya aur uski magfirat 
nahi huvi aisa adami Allah ki rahmat se dur ho aur 
halak aur barabad ho aur Nabie Karim sallallahu 
alaihi vasallam ne is par aamin kaha. Hazrat Jibrail ne 


kaha ke aap aamin kahiye ye to bahut khatarnak chiz 
he ke Ramazan jaisa mahina guzar jaye aur khuda na 
kare ke hame aisi harkat karne ki vajah se bajaye 
magfirat ke mamala ulat jaye Allah meri aur aapki 
hifazat farmaye. aamin. 


Ramazanul Mubarak Ke Doosre Mashgile 

Taravih bade zok aur shok ke sath badi ragbat ke sath 
bade ehtemam se ada karna chahiye ye nahi ke 
pichhe bethe he aur imam jab ruku me gaya to jaldi se 
uth karke niyyat bandhli ye sare tarike be ragbati ke 
he aur ye to Allah ke gazab ko lane vali chize he is 
liye isse bachne ki zarurat he aur am avakat me bhi 
quran ki tilavat, kalmae tayyiba, istegfar uska 
ehtemam kiya jaye aakhari ashare ke etekaf ka 
ehtemam kiya jaye apne aap ko gunaho se bachane 
ka ehtemam kiya jaye sab se baadi chiz ye he. 


Taravih Aur Uske Sath Hamara Suluk 

Taravih Ramazan ka ek khas amal he usko bhi zok 
aur shauk ke sath ada karne ki zarurat he hamare 
yaha avam ka hal ye he ke jaha unko pata chalta he 
ke fala hafiz sahab bahut jaldi se taravih mukammal 


kar lete he 20 minute me aur 25 minute me chahe 
yalamun aur talamun ke alava doosra kuchh samaz 
me na aaye fir bhi usi ko tarji di jati he balke koi 
bechara bade ehtemam ke sath tartil ke sath padne 
ka ehtemam karta he thahar thahar ke to aiso ke 
pichhe pad jate he, bakaida uski tana aur tashni aur 
usko itni taklif pahunchate he ke tang aajata he ye 
tarike galat he. 


Quran Ka Hak 

Nabie Karim sallallahu alaihi vasallam farmate he 
quran ke bahut se tilavat karne vale vo he jo tilavat 
kar rahe hote he aur quran un par lanat karta he to 
jaisa uska hak he vo adaa na karne ki vajah se quran 
un par lanat karta he. 


Qabar Me Hoga Thikana Ek Din 

Is mahine me etekaf bhi rakha gaya he etekaf me kya 
hota he adami duniya valo se katkar Allah ke ghar me 
pad jata he logo ke talluk khatam karke Allah ki jaat 
se Allah ki ibadat se Allah ki taraf ruju aur anbat ke 
jariya se unsiyat hasil karta he isliye ulmane likha he 
ke yahi unsiyat kal ko qabar ki tanhaiyo me adami ke 


liye kar amad hogi ke vaha koi nahi he Allah ke sath 
agar hamne dil lagana sikha he to fir natija ye hoga ke 
qabar me jakar bhi hame vahshat nahi hogi lekin agar 
duniya me hamne ye silsila kaim nahi kiya to yahi 
qabar hamare liye musibat ban jayegi. 

Allah hum sabko Ramazan ke har ek-ek lamhe ki kadardani nasib 


farmaye, aamin. Mujh na-chiz ko bhi apni duvao me yaad rakhna. 
Jazakumullahu khairan. 


